钦定古今图书集成/理学汇编/学行典/第247卷 > 王永昌
## 钦定古今图书集成/理学汇编/学行典/第247卷 > 王永昌

按《乐亭县志》：“王永昌，赋饶屯人，例授省祭官。家富好
施，能周人急，助人不给，乡人称贷，欲多得者，卒以田
庐为质。久之，多负而转鬻，昌卒不计较，不下二三千金，由是囊亦薄。尝捐地为义冢，其输粟、输金、输工役
以佐公家者，不可胜计。比既病，前令命其子督建神
祠门，昌属之曰：‘吾家力犹可办，何以督为’？”所费尽己
出，识者韪之，轻财重义类此，亦晚近所难。